́біе у́бѡ су́ща и глаго́люща самаго̀ тебѐ превосходя́щимъ попече́ніемъ законополо́жнику ве́тхагѡ завѣ́та мѡѷсе́ю проповѣ́дати повелѣ́лъ єсѝ: но и та́кѡ ты̀ па́ки нело́жнѣйшій, єди́на кра́йняя и́стина, ре́клъ єсѝ ѡ нѣ́кіихъ твои́хъ, єгда̀ яви́лся єсѝ ѝмъ: ѻба́че и́мене твоегѡ̀ не ѿкры́лъ єсѝ: є́сть бо па́че вся́кагѡ безъ̑ сравне́нія и́мене, не то́кмѡ ѿ тѣ́хъ, єли̂ка на землѝ, но и ѿ тѣ́хъ єли̂ка су́ть на небесѝ: существо́ бо тя̀ представля́ютъ по́лни су́щіи свѣ́та твоегѡ̀, но безъ̑ вподлежа́щагѡ: вои́стинну да си́це послѣ́довано пресу́щественъ яви́шися, и помышле́ніе не иму́щее ѿню́дъ, нѣ́что подлежа́щее, да преявле́ннѡ и па́че помышле́нія, и всѣ́хъ разумѣ́тися си́лу иму́щихъ безконечнокра́тнѣ недоразумѣва́емь, и превы́шшій познава́ешися: вре́мене соверше́ннѡ зри́шися вы́шшій, безнача́ленъ, саможиво́тъ сы́й, и безконе́ченъ